CELEX: 32012D0020
Language: lt
Date: 1325808000000
Title: 2012/20/ES: 2012 m. sausio 6 d. Komisijos sprendimas, kuriuo nustatomos taisyklės ir procedūros dėl nacionalinės apskaitos ekspertų, teikiančių pagalbą Komisijai, kaip numatyta Tarybos reglamente (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (pranešta dokumentu Nr. C(2011) 9973)

10.1.2012   
            
            
               LT
            
            
               Europos Sąjungos oficialusis leidinys
            
            
               L 6/10
            
         KOMISIJOS SPRENDIMAS
   2012 m. sausio 6 d.
   kuriuo nustatomos taisyklės ir procedūros dėl nacionalinės apskaitos ekspertų, teikiančių pagalbą Komisijai, kaip numatyta Tarybos reglamente (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo
   (pranešta dokumentu Nr. C(2011) 9973)
   (2012/20/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos reglamentą (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (1), ypač į jo 12 straipsnio 1 dalį,
   kadangi:
   
               (1)
            
            
               Reglamentu (EB) Nr. 479/2009 Komisija (Eurostatas) yra įpareigota vertinti duomenų, naudotinų taikant perviršinio deficito procedūrą (PDP), kokybę, be kita ko, rengiant metodologinius vizitus. Pagalbą rengiant tokius vizitus Komisijai (Eurostatui) gali teikti nacionalinės apskaitos ekspertai;
            
         
               (2)
            
            
               reikia nustatyti ekspertų atrankos taisykles ir procedūras, užtikrinant tinkamą ekspertų pasiskirstymą valstybėse narėse ir tinkamą ekspertų rotaciją tarp valstybių narių, bei jų darbo ir finansines sąlygas,
            
         PRIĖMĖ ŠĮ SPRENDIMĄ:
   1 straipsnis
   Nacionalinės apskaitos ekspertų, teikiančių Komisijai (Eurostatui) pagalbą rengiant vizitus valstybėse narėse pagal Reglamento (EB) Nr. 479/2009 12 straipsnio 1 dalį, atrankos taisyklės ir procedūros, jų darbo sąlygos ir tokių vizitų išlaidų pasidalijimo tarp Komisijos ir ekspertų nacionalinės institucijos, atsakingos už perviršinio deficito procedūros pranešimų teikimą, tvarka yra išdėstyta šio sprendimo priede.
   2 straipsnis
   Šis sprendimas taikomas Reglamento (EB) Nr. 479/2009 12 straipsnio 1 dalyje nurodytai pagalbai, jei ji teikiama nuo 2012 m. sausio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2012 m. sausio 6 d.
      
         
            Komisijos vardu
         
         Algirdas ŠEMETA
         
            Komisijos narys
         
      
   
   
      (1)  OL L 145, 2009 6 10, p. 1.
   
      PRIEDAS
      1.   Nacionalinės apskaitos ekspertų sąrašas
      
      Nacionalinės apskaitos ekspertų sąrašą sudaro Komisija (Eurostatas), remdamasi už perviršinio deficito procedūros (PDP) pranešimų teikimą atsakingų nacionalinių institucijų jai atsiųstais pasiūlymais. Sąrašas reguliariai atnaujinamas.
      2.   Nacionalinės apskaitos eksperto apibrėžtis
      
      Nacionalinės apskaitos ekspertai specializuojasi PDP pranešimų teikimo ir statistikos srityje. Jie padeda Komisijos PDP ekspertams rengti vizitus valstybėje narėje. Vykdydami šią funkciją nacionalinės apskaitos ekspertai teikia nepriklausomas nuomones ir neatstovauja savo valstybės narės pozicijai.
      3.   Ekspertų atranka
      
      Išskirtinių vizitų atveju Komisija (Eurostatas), manydama, jog to reikia, atrenka vieną ar daugiau nacionalinių ekspertų, kurie vyksta vizito kartu su jos ekspertais. Ekspertai pagal sąrašą atrenkami taip, kad tas pats ekspertas nebūtų pasirinktas rengti vizito daugiau nei tris kartus per trejus metus.
      4.   Nacionalinės institucijos, atsakingos už PDP pranešimų teikimą, patirtų išlaidų atlyginimas
      
      Kelionės išlaidų atlyginimo ir dieninės apgyvendinimo išmokos bei nustatyto dydžio dienpinigių išmokėjimo suma apskaičiuojama pagal 2007 m. gruodžio 5 d. Komisijos sprendimą dėl Komisijoje nedirbančių asmenų, kurie pakviesti dalyvauti susitikimuose kaip ekspertai, patirtų išlaidų atlyginimo taisyklių (1).
      5.   Konfidencialumas
      
      Prieš vizitą lydintysis ekspertas turi pasirašyti konfidencialumo pareiškimą dėl vizito dalyko, laiko ir organizacinės informacijos.
      
         (1)  COM(2007) 5858.